
CONSILIUL LOCAL

AL MUNICIPIULUI FOCȘANI
HOTĂRÂRE

                  Pentru, modificarea anexei  nr. 1, anexei  nr. 2 şi anexei  nr. 3 la Hotărârea Consiliului Local al Municipiului Focşani nr. 180/2015 privind, reorganizarea şi funcţionarea Ateneului Popular „Maior Gheorghe Pastia” Focşani, cu modificările şi completările  ulterioare

 Consiliul Local al Municipiului Focsani, judetul Vrancea, întrunit în sedinţa ordinară;
          - analizând proiectul de hotărâre iniţiat de Primarul Municipiului Focşani, raportul Direcţiei resurse umane și coordonare unități subordonate înregistrat la nr. 11595 /17.02.2017 prin care se propune modificarea anexei  nr. 1, anexei  nr. 2 şi anexei  nr. 3 la Hotărârea Consiliului Local al Municipiului Focşani nr. 180/2015 privind, reorganizarea şi funcţionarea Ateneului Popular „Maior Gheorghe Pastia” Focşani, cu modificările şi completările ulterioare;
        - văzând adresa nr.  337/17.02.2017 a Ateneului Popular „Maior Gheorghe Pastia” Focşani;
        - în conformitate cu prevederile art. 6 din Ordonanţa de Urgenţă a Guvernului nr.118/2006 privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare,  Legii – cadru  nr. 284 /2010  privind salarizarea unitară a personalului plătit din fondurile publice, cu modificările și completările ulterioare și a Ordonanţei de Urgenţă a Guvernului  nr. 99/2016 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare, cu modificările și completările ulterioare;

- în baza art. 36 alin. (2) lit. „a” şi  alin. (3) lit.”b” şi  în temeiul art. 45 alin. (1)  din Legea nr. 215/2001 privind  administraţia publica locala, republicată în anul 2007, cu modificările şi completările ulterioare;  

HOTĂRĂȘTE:


Art. I. Modificarea anexei nr. 1, anexei nr. 2 şi anexei  nr. 3  la Hotărârea Consiliului Local al Municipiului Focşani nr. 180/2015 privind reorganizarea şi funcţionarea Ateneului Popular „Maior Gheorghe Pastia” Focşani,  cu modificările şi completările ulterioare, după cum urmează:

                     1. Anexa nr. 1 reprezentând Regulamentul de organizare şi funcţionare al Ateneului Popular „Maior Gheorghe Pastia” Focşani, se modifică după cum urmează:

- Art. 10. se modifică şi va avea următorul cuprins:

„Art. 10 (1) În  exercitarea atribuţiilor sale managerul (directorul) este sprijinit de şeful biroului contabilitate-resurse umane-administrativ.

                (2) Şeful de birou se subordonează managerului (directorului) şi îndeplineşte următoarele atribuţii principale:

a) coordonează nemjlocit activitatea financiar-contabilă, de resurse umane și administrativ;

b) organizează şi răspunde de efectuarea înregistrărilor financiar-contabile;

c) organizează şi răspunde de efectuarea inventarierilor periodice ale patrimoniului instituţiei;

d) coordonează activitatea de gestionare a patrimoniului unităţii şi de administrare tehnică a activităţii curente;

e) întocmeşte proiectul bugetului de venituri şi cheltuieli şi indicatorii economici,în raport cu sarcinile, obiectivele şi programul de dezvoltare al Centrului, cuprinse în contractul de manager al managerului(directorului);

f) propune măsuri pentru îmbunătăţirea activităţii financiar-contabile a instituţiei;

g) întocmeşte lucrările de prognoză şi planificare financiar-contabilă şi de execuţie bugetară;

h) propune măsuri de rentabilizare a activităţilor productive prin atragerea tuturor surselor şi rezervelor de care dispune Centrul;

i) se preocupă în permanenţă pentru atragerea de noi surse de finanţare (publice sau private) pentru activităţile instituţiei;

j)  face parte din Comisia permanentă de lucru a CIM;

k) răspunde de organizarea şi respectarea normelor P.S.I.;

l) răspunde de securitatea clădirii Ateneului Popular şi de organizarea activităţii de SSM, în condiţiile legii;

m)  organizează activităţile de arhivă ale unităţii;

n)  îndeplineşte orice alte atribuţii specifice funcţiei pe care o ocupă, potrivit legii;

o) angajează unitatea prin semnătură alături de manager (director), în toate operaţiunile patrimoniale;

           (3) În absenţa șefului de birou (concedii legale, incapacitate temporară de muncă, etc.) toate atribuţiile sale se exercită de persoana desemnată de acesta, cu avizul managerului.”

- Art. 11. se modifică şi va avea următorul cuprins :

„ Art.11. Consiliul administrativ este numit prin decizia managerului (directorului) instituţiei şi are următoarea componenţă:

· preşedinte:     -  managerul (directorul) Centrului

· membrii :
-  reprezentantul ordonatorului principal de credite

                     -  reprezentantul Consiliului Local al Municipiului Focşani                
                     -  şeful Biroului Contabilitate-resurse umane-administrativ

                     -  dirijorul Corului de Cameră „Pastorala”

                     -  reprezentantul  compartimentului artistic

                     -  reprezentantul compartimentului programe, proiecte culturale  şi     organizare spectacole

-  secretar:       -  reprezentantul numit de manager prin Decizie.

- Art. 15 se modifică şi va avea următorul cuprins :

           „ Art. 15 (1) Structura organizatorică şi numărul de posturi, sunt aprobate de Consiliul local al municipiului Focşani.

                (2) Activitatea Centrului este organizată astfel:

a) compartimentul artistic;

b) compartimentul programe, proiecte culturale şi organizare spectacole;

c) biroul contabilitate-resurse umane-administrativ;

Intre compartimente va exista în permanenţă o perfectă colaborare pentru realizarea în condiţii performante a programelor şi proiectelor culturale, artistice sau de educaţie permanentă.”
- La Art. 16 din alin. (3) și (4) devine alin. (3)  cu următorul cuprins:

             “Art. 16. (3) Biroul contabilitate- resurse umane-administrativ
· coordonează activitatea Biroului contabilitate-resurse umane-administrativ;                                                        

· asigură activitatea specializată în măsurarea, evaluarea,  cunoaşterea, gestiunea şi controlul activelor, datoriilor şi capitalurilor unităţii;

· asigură înregistrarea cronologică şi sistematică a documentelor şi actelor contabile;

· organizează şi răspunde de întocmirea lucrărilor de  planificare financiară  a unităţii (proiecte de buget de venituri şi cheltuieli, devize de cheltuieli pe proiecte culturale); 

· propune proceduri contabile şi administrative pentru operaţiunile derulate;

· întocmeşte periodic lucrări de analiză şi sinteză a indicatorilor financiari ai unităţii şi se preocupă permanent de îmbunătăţirea performanţelor financiare ale unităţii;

· întocmeşte lucrările de salarizare, de acordare a drepturilor băneşti, salariaţilor, colaboratorilor;

· asigură îndeplinirea, în conformitate cu dispoziţiile legale, a obligaţiilor unităţii către bugetul statului, unităţi băneşti şi terţi;

· organizează analiza periodică a stocului de materiale şi a celorlalte bunuri din patrimoniul unităţii;
· asigură informaţii managerului (directorului) cu privire la execuţia bugetelor de venituri şi cheltuieli, la patrimoniul aflat în administrare, precum şi la întocmirea contului general anual de execuţie;

· exercită controlul financiar preventiv propriu asupra tuturor operaţiunilor care afectează fondurile băneşti şi patrimoniul instituţiei;

· face propuneri cu privire la operaţiunile specifice angajării, lichidării cheltuielilor;
-4-
     -  asigură circulaţia şi păstrarea documentelor ce stau la baza  înregistrărilor contabile;
     -   realizează activităţile administrative şi gospodăreşti în cadrul unităţii;
     -   răspunde de partea tehnică  a concertelor, spectacolelor, recitalurilor, a altor    activităţi cultural-artistice, organizate de instituţie;

-   întocmeşte contractele de închiriere pentru spaţiile Ateneului, indiferent de forma şi durata de solicitare;

-  face propuneri cu privire la contractarea unor lucrări, servicii sau produse, în condiţiile legii;

- urmăreşte lucrările sau serviciile contractate de unitate, pe durata derulării contractelor de achiziţie publică;

-   recepţionează, în condiţiile legii, lucrările, serviciile, produsele achiziţionate;

-   răspunde de întreaga activitate de aprovizionare;

-   răspunde de securitatea clădirii Ateneului Popular şi de aplicarea şi respectarea normelor P.S.I.;

-   răspunde de patrimoniul încredinţat, conform legii, în mod direct şi nemijlocit;

-  realizează periodic, cu salariaţii, instructajele de protecţia muncii şi de respecatare a normelor P.S.I.;

-   gestionează bunurile materiale încredinţate, conform dispoziţiilor legale;

-   organizează şi gestionează arhiva unităţii;

-   se preocupă în permanenţă de îmbunătăţirea standardelor de performanţă  în ceea ce priveşte activităţile gospodăreşti, tehnice şi de administrare a patrimoniului unităţii.

· întocmeşte dosarul profesional al salariaţilor şi contractele de muncă;

· eliberează, la cerere, copii de pe actele existente în dosarul profesional al salariaţilor;

· întocmeşte lucrările necesare pentru angajarea, avansarea, transferarea personalului şi alte mişcări de personal;

· efectuează alte lucrări de personal, conform legii;

· urmăreşte acordarea sporurilor de vechime şi a altor drepturi de personal, conform legii;

· întocmeşte pontajele lunare, urmărind prezenţa salariaţilor la serviciu şi semnarea condicii de prezenţă;

· ţine evidenţa recuperărilor şi a orelor suplimentare efectuate de salariaţi;
· urmăreşte şi coordonează activitatea de evaluare a performanţelor profesionale individuale;

· urmăreşte aducerea la zi a Programului Controlului Intern Managerial (CIM);

· face parte din Comisia permanentă de lucru a CIM (secretar);

· gestionează Registrul riscurilor din cadrul CIM;

· întocmeşte contractele de colaborare şi de prestaţie artistică;

· redactează deciziile managerului (directorului);

· efectuează activitatea de relaţii cu publicul sau cu colaboratori ai instituţiei;

· asigură confidenţialitatea datelor;

· realizează activitatea de secretariat şi protocol.

        2. Anexa nr. 2 reprezentând organigrama Ateneului Popular „Maior Gheorghe Pastia” Focşani, se modifică după cum urmează:

· se desființează un post vacant de la Biroul contabilitate-financiar-administrativ.

     - Biroul contabilitate-financiar-administrativ își schimbă denumirea în Biroul contabilitate –resurse umane – administrativ, respectiv Compartimentul resurse umane se desființează, iar postul existent în cadrul compartimentului va  trece la Biroul contabilitate –resurse umane – administrativ, numărul de posturi va fi  de 6 posturi, din care 1 post de conducere.

      3. Anexa nr. 3 reprezentând Statul de funcţii pentru Ateneul Popular „Maior Gheorghe Pastia” Focşani, se modifică după cum urmează:

-  se desființează postul vacant de economist gradul I de la Biroul contabilitate-financiar-administrativ;

- Biroul contabilitate- financiar-administrativ își schimbă denumirea în Biroul contabilitate-resurse umane-administrativ, respectiv Compartimentul resurse umane se desființează, iar postul existent în cadrul compartimentului  trece la Biroul contabilitate –resurse umane – administrativ, numărul de posturi va fi  de 6 posturi, din care 1 post de conducere.

          Numerele curente se modifică după cum urmează:

       -  la Biroul contabilitate-resurse umane-administrativ numerele curente sunt de la 36 la 41.

Numărul total de posturi din cadrul Ateneului Popular „Maior Gheorghe Pastia” Focşani se reduce de la 29 la 28 posturi. 

           Art. II.  Prezenta   hotărâre   va    fi  comunicată  de  către  Serviciul administraţie publică locală, agricultură, cadastru, compartimentelor, birourilor, serviciilor şi Primarului municipiului Focşani, care va asigura executarea acesteia  prin Serviciul administrație publică locală, agricultură, cadastru, Direcția resurse umane și coordonare unități subordonate, Direcția economică şi Ateneul Popular „Maior Gheorghe Pastia” Focşani.
     PREŞEDINTE DE ŞEDINŢĂ,

             Marius  Eusebiu Iorga

                                                                                                 Contrasemnează,

                                                                                   SECRETARUL MUNICIPIULUI 

                                                                                                       FOCSANI

                                                                                             Eduard Marian Corhană
Municipiul Focșani, 23 februarie 2017
Nr. 59

